Bratislavské sushi rolky
Recept bol vytvorený v spolupráci s japonským šéfkuchárom pánom Kazuhitom Kawahirom.
Viac si prečítate v tomto článku: Aj Bratislava už má svoju sushi rolku
Postup
- Uvarenú bielu guľatozrnnú ryžu zmiešame s octom na sushi. Slaninu nakrájame na malé kúsky (cca 1 x 3 cm). Tie následne opekáme na panvici bez oleja, až kým slanina nepustí tuk.
- Červenú papriku nákrájame na 5 mm kúsky. Na panvicu nalejeme dostatočné množstvo oleja a papriku pomaly opečieme na miernom ohni. Necháme vychladnúť v oleji. Pažítku nakrájame na 1 cm kúsky.
- Na bambusovú podložku (makisu) položíme riasu nori lesklou stranou nadol. Navlhčenými rukami vyplnímu riasu ryžou, vynecháme len cca 2 cm pás v hornej časti riasy. Dávame pozor, aby sme nedali príliš veľa ryže. Ryžu jemne popritláčame. Netreba tlačiť veľmi, uvarené ryžové zrnká sa nesmú rozpučiť. Na ryžu postupne ukladáme slaninu, červenú papriku a syr. Pridáme dostatočné množstvo pažítky a nakoniec všetko pevne zrolujeme. Krájame navlhčeným nožom pílkovitým pohybom, aby sa rolka pri krájaní nezdeformovala. Môžeme podávať so sójovou omáčkou.